
Ministru kabineta sēdes protokollēmums

Informatīvais ziņojums "Par sociālās korekcijas izglītības iestādes reformas īstenošanas gaitu un ieceri izveidot "Bērnu un jauniešu drošo māju" augsta riska bērniem un jauniešiem"

· 1. Pieņemt zināšanai tieslietu ministres iesniegto informatīvo ziņojumu.
·  
· 2. Atbalstīt informatīvajā ziņojumā piedāvāto risinājumu izveidot "Bērnu un jauniešu drošo māju" augsta riska bērniem un jauniešiem.
· 
·  
· 3. Jautājumu par papildu valsts budžeta līdzekļu piešķiršanu "Bērnu un jauniešu drošās mājas" izveidošanai un pārejas periodā nodrošināmā individuālā atbalsta pakalpojuma sniegšanai izskatīt Ministru kabinetā likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
· 
·  
· 4. Ja "Bērnu un jauniešu drošās mājas" izveidošanai tiks piešķirts finansējums, atbalstīt jaunas ēkas būvniecību vai valsts īpašumā esošas ēkas pielāgošanu "Bērnu un jauniešu drošās mājas" vajadzībām un tieslietu ministrei līdz 2025. gada 1. martam iesniegt Ministru kabinetā rīcības plānu "Bērnu un jauniešu drošās mājas" izveidošanas procesa nodrošināšanai.
·  
· 5. Tieslietu ministrijai līdz 2025. gada 1. martam sadarbībā ar Izglītības un zinātnes ministriju un Vides aizsardzības un reģionālās attīstības ministriju izvērtēt iespējas "Bērnu un jauniešu drošās mājas" vajadzībām pielāgot valsts īpašumā esošo ēku.
· 
·  
· 6. Tieslietu ministrei līdz š.g. 31. maijam iesniegt Ministru kabinetā informāciju par pārejas periodā nodrošināmā individuālā atbalsta pakalpojuma saturu un pakalpojuma sniegšanas kārtību. Ja tiks atbalstīta finansējuma piešķiršana individuālā atbalsta pakalpojuma sniegšanai pārejas periodā, tieslietu ministrei līdz š.g. 30. septembrim iesniegt Ministru kabinetā nepieciešamos normatīvo aktu grozījumus pakalpojuma ieviešanai.
· 
·  

